钦定古今图书集成/明伦汇编/闺媛典/第201卷 > 高祥妻许氏
## 钦定古今图书集成/明伦汇编/闺媛典/第201卷 > 高祥妻许氏

按《常熟县志》：许氏，高祥妻。年十七而嫁，未逾月，祥远
出不归，许茕茕无倚。严文靖知而怜之，为授一廛。又
数年终，嗣子葬之石梅之侧。后有欲占其地者，许数
现形，复凭人语曰：“我苦节一生，此三尺土，魂魄所安，
如不可保，当诉之上帝。”遂惧而止。且为封树，立墓门
额曰“高节妇墓。”